**OBRAZAC**

|  |
| --- |
| IZVJEŠTAJ O SPROVEDENOJ ANALIZI PROCJENE UTICAJA PROPISA |
| PREDLAGAČ PROPISA | **MINISTARSTVO FINANSIJA** |
| NAZIV PROPISA | **NACRT ZAKONA O IZMJENAMA I DOPUNAMA ZAKONA O POREZU NA DOBIT PRAVNIH LICA** |
| 1. Definisanje problema* Koje probleme treba da riješi predloženi akt?
* Koji su uzroci problema?
* Koje su posljedice problema?
* Koji su subjekti oštećeni, na koji način i u kojoj mjeri?
* Kako bi problem evoluirao bez promjene propisa (“status quo” opcija)?
 |
| Predmetnim zakonskim izmjenama vrši se usklađivanje sa Direktivom Savjeta EU 2009/133/EC o zajedničkom sistemu oporezivanja koji se primjenjuje na spajanja, podjele, djelimične podjele, prijenose imovine i zamjene akcija privrednih društava iz različitih država članica kao i na prenos sjedišta Evropskog privrednog društva(SE) i Evropske zadruge(SCE) iz jedne države članice u drugu.Nakon usvajanja zakona pristupiće se izradi odgovarajućeg podzakonskog akta kojim će se propisati bliži način utvrđivanja poreskog tretmana spajanja, podjela, djelimičnih podjela, prenosa imovine i zamjene akcija privrednih društava iz različitih država članica Evropske unije, kao i na prenos sjedišta SE ili SCE.Predloženim zakonskim izmjenama vrši se usklađivanje sa Zakonom o podsticajnim mjerama za razvoj istraživanja i inovacija. Naime, predlaže se da se izdaci korisnika podsticajnih mjera koje su izvršene u naučno istraživačke projekte ili inovacionoj infrastrukturi, ne priznaju u poreske svrhe, budući da je pravo na oslobođenje od plaćanja poreza na dobit pravnih lica koje ostvaruje korisnik podsticajnih mjera za razvoj istraživanja i inovacija, propisano zakonom kojim se uređuju podsticajne mjere za razvoj istraživanja i inovacija, i na ovaj način se sprječava pravo na dvostruko umanjenje obračunatog poreza. Takođe, predloženim zakonskim rješenjima vrši se usklađivanje sa Zakonom o privrednim društvima, na način da se brišu odredbe kojom se pravnim licem smatra i komanditno društvo, imajući u vidu da navedeno društvo, shodno Zakonu o privrednim društvima, već ima status pravnog lica.U cilju povećanja poreskog obuhvata prilikom utvrđivanja kapitalnog dobitka, kao i smanjenja zlupotreba od strane poreskih obveznika, zakonskim izmjenama predlaže se da se iz definicije kapitalnog dobitka isključi prenos uz naknadu, uz zadržavanje prenosa kao jednog od načina za ostvarivanje kapitalnog dobitka, kao i da se daje mogućnost da poreski organ vrši prilagođavanje tržišne vrijednosti imovine ukoliko je prodajna cijena niža od tržišne vrijednosti, bez obzira da li lica imaju status povezanih lica.Takođe, predloženim zakonskim rješenjima vrši se pravno-tehničko usklađivanje postojećih rješenja.Navedene zakonske izmjene neće imati negativan uticaj na standard građana i privrede.Prilikom pripreme Predloga zakona razmatrana je „status quo“ opcija. U slučaju zadržavanja „status quo“ opcije, bila bi otežana primjena zakona i ne bi se moglo izvršiti dodatno usklađivanje postojećih zakonskih rješenja sa EU direktivom.Programom pristupanja Crne Gore Evropskoj uniji PPCG 2023-2024.godina, izrada Zakona o izmjenama i dopunama Zakona o porezu na dobit pravnih lica, predviđena je za IV kvartal 2023. godine, u cilju usklađivanja nacionalnog zakonodavstva sa direktivom 2009/133/EC.  |
| 2. Ciljevi* Koji ciljevi se postižu predloženim propisom?
* Navesti usklađenost ovih ciljeva sa postojećim strategijama ili programima Vlade, ako je primjenljivo.
 |
| Programom Rada Vlade Crne Gore za 2023. godinu, izmjena Zakona o porezu na dobit pravnih lica predviđena je za IV kvartal 2023. godine u cilju usklađivanja sa prethodno navedenom Direktivom.Predloženim zakonskim izmjenama izvršiće se usklađivanje sa navedenom direktivom EU, s tim što će primjena odredbi koje se odnose na EU direktivu biti odložena do dana pristupanja Crne Gore Evropskoj uniji. Ovim odredbama predlaže se da transakcije između društava koji su rezidenti različitih država članica Evropske unije ne dovode do oporezivanja kapitalnog dobitka u trenutku spajanja, podjele, djelimične podjele, prenosa imovine i zamjene akcija, budući da isti nije realizovan, već do nastanka poreske obaveze dolazi u situacijama kada tako nastala društva izvrše prodaju imovine ili udjela i ostvare kapitalni dobitak. Predloženim zakonskim izmjenama vrši se usklađivanje sa Zakonom o privrednim društvima i Zakonom o podsticajnim mjerama za razvoj istraživanja i inovacija, kao i pravno-tehničko usklađivanje postojećih rješenja.  |
| 3. Opcije* Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).
* Obrazložiti preferiranu opciju?
 |
| Izmjena zakonskih rješenja predstavlja jedinu opciju u ispunjavanju ciljeva koji se žele postići navedenim izmjenama tj. usvajanjem zakonskog okvira (Zakona o izmjenama i dopunama Zakona o porezu na dobit pravnih lica i odgovarajućeg podzakonskog akta) realizovaće se usklađivanje sa relevantnom direktivom EU, kao i smanjenje mogućnosti zloupotreba od strane poreskih obveznika. |
| 4. Analiza uticaja* Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.
* Koje troškove će primjena propisa izazvati građanima i privredi (naročito malim i srednjim preduzećima).
* Da li pozitivne posljedice donošenja propisa opravdavaju troškove koje će on stvoriti.
* Da li se propisom podržava stvaranje novih privrednih subjekata na tržištu i tržišna konkurencija.
* Uključiti procjenu administrativnih opterećenja i biznis barijera.
 |
| Pozitivna strana predloženih zakonskih rješenja je što se vrši usklađivanje normativnih rješenja crnogorskog poreskog zakonodavstva sa EU Direktivom. Predložena zakonska rješenja neće uticati na standard građana i privrede, odnosno primjena propisa neće izazvati troškove građanima i privredi.Novim zakonskim rješenjima ne stvaraju se administrativna opterećenja kao ni biznis barijere  |
| 5. Procjena fiskalnog uticaja* Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?
* Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.
* Da li implementacijom propisa proizilaze međunarodne finansijske obaveze? Obrazložiti.
* Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?
* Da li je usvajanjem propisa predviđeno donošenje podzakonskih akata iz kojih će proisteći finansijske obaveze?
* Da li će se implementacijom propisa ostvariti prihod za budžet Crne Gore?
* Dbrazložiti metodologiju koja je korišćenja prilikom obračuna finansijskih izdataka/prihoda.
* Da li su postojali problemi u preciznom obračunu finansijskih izdataka/prihoda? Obrazložiti.
* Da li su postojale sugestije Ministarstva finansija na nacrt/predlog propisa?
* Da li su dobijene primjedbe uključene u tekst propisa? Obrazložiti.
 |
| Za sprovođenje ovog zakona nije potrebno obezbjeđivati dodatna sredstva iz BudžetaCrne Gore. Implementacijom propisa ne proizilaze međunarodne finasijske obaveze.Nije neophodno obezbijediti sredstva u budžetu za tekuću fiskalnu godinu, a sama tim ni za narednu fiskalnu godinu. Usvajanjem ovog propisa nije predviđeno donošenje podzakonskih akata iz kojih će proisteći finansijske obaveze.  |
| 6. Konsultacije zainteresovanih strana* Naznačiti da li je korišćena eksterna ekspertska podrška i ako da, kako.
* Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).
* Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.
 |
| U pripremi predloga Zakonao izmjenama i dopunama Zakona o porezu na dobit pravnih lica uključeni su predstavnici Uprave prihoda i carina. Nakon sprovedne javne rasprave, u Izvještaju o sprovedenoj javnoj raspravi biće navedeni svi pristigli predlozi, primjedbe i sugestije, kao i pregled usvojenih odnosno odbijenih predloga.  |
| 7: Monitoring i evaluacija* Koje su potencijalne prepreke za implementaciju propisa?
* Koje će mjere biti preduzete tokom primjene propisa da bi se ispunili ciljevi?
* Koji su glavni indikatori prema kojima će se mjeriti ispunjenje ciljeva?
* Ko će biti zadužen za sprovođenje monitoringa i evaluacije primjene propisa?

Ne postoje potencijalne prepreke za implementaciju propisa.Nakon usvajanja zakona pristupiće se izradi podzakonskog akta za implementaciju normi koje se odnose na EU direktivu, čija primjena je odložena do dana ulaska u Evropsku uniju.Za sprovođenje monitoringa i evaluaciju primjene navedenenog propisa zadužena je Uprava prihoda i carina, koja će sprovoditi kontrolu kroz inspekcijski nadzor, s obzirom da ista vrši poslove utvrđivanja, naplate i kontrole poreza. |

 **Datum i mjesto Starješina**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**